**Kā Wheako o kā Tākata Whaikaha i kā Ratoka Whakatahe i Aotearoa**

**He Whakatairaka Rāraki Pātai**

Tēnā koe,

He tono tēnei ki a koe ki te hono mai ki tēnei rakaha e pā ana ki te huka whaikaha me ō rātou wheako i kā ratoka whakatahe i Aotearoa.

**He aha te kaupapa o taua nei rakahau?**

***Nā tō rourou, nā taku rourou, ka ora ai tō tātou whānau*** *E kōpakina ana tēnei whakataukī ki te whakaaro tērā ka mōrehu pēnā e mahi taratahi ana, tēnā ko te mahi tahi hei whānau, ki tua noa atu o te mōrehutaka, arā ki te tōnuitaka.*

Tā tēnei rakahau whāika he ako i te whai wāhitaka me kā wheako o te tākata whaikaha i te huhua noa atu o kā ratoka whakatahe. Mā kā kiteka i tēnei rakahau te kāwanataka me kā kaiwhakarato hauora hai āwhina ki te whakatika i kā take mōtika whaikaha, me te tautika ake, te kauawhi ake, otirā te tomopai ake o te tuku ratoka whakatahe.

Ka mutu, ko kā kiteka hai whākai i te arotake e 5 tau a te Kāwanataka o Aotearoa i te Ture Whakature Whakatahe 2020.

**Mā wai e whakauru ki tēnei rakahau?**

I tēnei wāhaka o te rakahau, e kimi ana mātou i kā tākata whaikaha 20 ko wheako i kā ratoka whakatahe kia whakauru mai ki tētahi rāraki pātai. E pā hoki ana tēnei ki kā ratoka whakatahe hākai ki te tautoko me te arotake hauora hinekaro, ki te tohuora, me kā ratoka ārai hapū.

Tā tēnei rāraki pātai he pātai atu mō ō wheako whai wāhi ki kā ratoka whakatahe nō te tau 2020. Mena koe i pīraki kuhu ki kā ratoka whakatahe ekari kīhai i āhei, tēnā kia whakamōhio pū mai.

Hai te mutuka o te rāraki pātai ko hoatu ki a koe he kōwhirika ki te tautohu i tō pīraki ki tētahi uiui turuki ki tētahi o ā mātou kairakahau kia kōrero anō mō ōu wheako.

Kā whānau, kā kaitautoko i kā tākata whaikaha ko whakapā atu ki kā ratoka whakatahe, heoti, kāore e āhei ana te whakaae i ruka i tōhona anō mōhio, tēnā e karakahia ana rātou ki tēnei rāraki pātai. Ka uia kā whānau me kā kaitautoko ki ō rātou anō whakaaro ki te whakawhitiwhiti kōrero ratoka whakatahe (waihoki, kāore e kōrero ānō ko taua takata whaikaha).

Katoa kā kaiwhakauru me 18 te pakeke, neke atu rānei, ā, e āhei ana ki te whakaae i ruka i te mōhio kia kuhu atu.

**Me aha au pēnā e whakatapoko ana ki taua nei kaupapa rāraki pātai?**

E kuhuna mai ai ki te rāraki pātai nei, tēnā kia timata mā te pānui i te [pānui pāroko kaiwhakauru.](http://www.donaldbeasley.org.nz/abortion-services) Mena koe e pīraki uru ana, tēnā whakakīia te rāraki pātai kai tēnei [puka tuihono](https://corexmss43gf6x5cw7qm.qualtrics.com/jfe/form/SV_ekPXos8aNuHAfFs). Mō kā hōputu tomopai, haere ki te paetukutuku DBI:

[www.donaldbeasley.org.nz/abortion-services](http://www.donaldbeasley.org.nz/abortion-services)

**Me whakapā ahau ki a wai ki te whai kōrero anō?**

Pēnā he pātai, he āwakawaka rānei ōhou, whakapā mai:

**Lydie Schmidt** (Kairuruku / Research Assistant)

**Waea mai** / Free phone: 0800 878 839

**Īmēra mai** / Email: lschmidt@donaldbeasley.org.nz

www.donaldbeasley.org.nz

**Wāhi Mahi** / Postal Address: Suite 4, Level 2

248 Cumberland Street

Dunedin 9016, New Zealand

**Kōrero Whakamārama**

Ko whakatau mātou ki te whakamahi i te mita Kāi Tahu i kā tuhika reo Māori. Nā reira ko panonihia te *ng* ki te *k* (hai tauira: ko huri te whakarongo ki whakaroko). Ko tārarotia te *k* ka whakamahia ana tēnei.